ลุ้นเปิดซ่อมลงทะเบียนรับ5พัน
ร้องเรียน 5 พัน ส่วนใหญ่ไม่เคยลงทะเบียน เจ้าหน้าที่ขอให้กลับบ้านลุ้นรัฐบาลจะเปิดลงทะเบียนให้ซ่อมรับ 5 พันได้หรือไม่
5 พ.ค. 2563

ผู้สื่อข่าวรายงานว่า บรรยากาศการรับเรื่องร้องเรียนของกระทรวงการคลัง ในวันที่ 5 พ.ค. 2563 ซึ่งเป็นวันที่ 3 ที่เปิดให้มีการร้องเรียน โดยย้ายสถานที่จากหน้ากระทรวงการคลังมาที่กรมประชาสัมพันธ์ เนื่องจากมีอาคารจอดรถขนาดใหญ่ รองรับคนได้จำนวนมากและสามารถจัดระเบียบระยะห่างเพื่อป้องกันการแพร่และติดเชื้อโควิด-19 ได้อีกด้วย
ทั้งนี้ ตั้งแต่เช้ามืดมีผู้คนมาร้องเข้วคิดจำนวนมาก โดยเวลาประมาณ 09.00 น. หางแถวของผู้มาร้องเรียนยาวไปถึงประตู 4 หน้ากระทรวงการคลัง ที่เป็นเคยเป็นจุดรับเรียนร้องเรียนเดิม
ทั้งนี้ กระทรวงการคลังได้ระดมเจ้าหน้าที่จากแบงก์รัฐมาจำนวนมาก โดยในเวลา 8.00 น. ได้เปิดรับเรื่องร้องทันที พร้อมกับให้เจ้าหน้าที่เดินไปตามแถวของผู้มารองเรียน เพื่อให้เตียมเอกสาร หรือ ให้คำแนะนำเบื้องต้นก่อนไปถึงโต๊ะรับเรื่องร้องเรียน เพื่อให้การดำเนินการได้เร็วขึ้น
หลังจากเปิดรับเรื่องร้องเรียนไปได้ 1 ชั่วโมง ปรากฏว่าปัญหาของผู้มาร้องเรียนส่วนใหญ่ คือ คนที่ลงทะเบียนผ่าน www.เราไม่ทิ้งกัน.com ตั้งแต่ต้น ทำให้เจ้าหน้าที่ประกาศออกลำโพงขนาดใหญ่ทำการประชาสัมพันธ์ว่า การรับเรียนร้องเรียนวันนี้ จะรับแต่กรณีที่อยู่ระหว่างการยื่นทบทวนสิทธิ์เท่านั้น
สำหรับผู้ที่ลงทะเบียนไม่สำเร็จตั้งแต่ต้น หรือ ไม่เคยลงทะเบียนมาก่อนหน้านี้เลย ในวันนี้เจ้าหน้าที่ไม่สามารถดำเนินการใดๆ ให้ได้ ให้กลับบ้านได้เลย และรอฟังนโยบายจากรัฐบาลว่า จะมีการเปิดให้มีการรับลงทะเบียน 5,000 บาท ใหม่อีกครั้งหรือไม่




ผู้สื่อข่าวรายงานว่า จากการสัมภาษณ์ ผู้ได้คิวที่ 2 นายสว่าง สำอางพิศ อายุ 70 ปี และ คิวที่ 3 คือ นางทอง สำอางพิศ อายุ 76 ปี เป็นสามีภรรยากัน ประกอบอาชีพเก็บของเก่าขาย ได้รับผลกระทบไม่สามารถเก็บของเก่าขายได้เหมือนในอดีต ที่ผ่านมาให้ลูกสาวลงทะเบียนขอรับเงินเยียวยา 5,000 บาท แต่ทำไม่สำเร็จ วันนี้่จึงเดินทางมาขอความช่วยเหลือว่าจะทำอย่างไรถึงจะได้รับเงิน 5,000 บาท
ทั้งนี้ เจ้าหน้าที่ได้ดูแลผู้มาลงทะเบียนอย่างดี นอกจากมีน้ำดื่มให้แล้ว ยังมีข้าวแจกให้สำหรับผู้ที่ดำเนินการร้องเรียนเสร็จเป็นที่เรียบร้อยแล้ว